**Ministru kabineta noteikumu projekta „Atbalstāmo investīciju projekta apstiprināšanas un īstenošanas kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par uzņēmumu ienākuma nodokli” 27.panta pirmās daļas 10.punkts.  Ministru kabineta noteikumu projekts „Atbalstāmo investīciju projekta apstiprināšanas un īstenošanas kārtība” (turpmāk – Noteikumu projekts) izstrādāts, lai saskaņotu Ministru kabineta 2012.gada 24.janvāra noteikumu Nr.78 „Atbalstāmo investīciju projekta apstiprināšanas un īstenošanas kārtība” (turpmāk –Noteikumi Nr.78) normas ar:   1. 2013.gada 6.novembra grozījumiem likumā „Par uzņēmumu ienākuma nodokli”, kas paredz pagarināt valsts atbalsta programmu „Nodokļa atlaide par atbalstāmo investīciju projekta ietvaros veiktajiem sākotnējiem ilgtermiņa ieguldījumiem” (likuma „Par uzņēmumu ienākuma nodokli” 17.2 pants) līdz 2020.gada 31.decembrim, palielinot sākotnējo ilgtermiņa ieguldījumu slieksni līdz 10 milj. *euro;* 2. 2014.gada 4.decembra grozījumiem likumā „Par uzņēmumu ienākuma nodokli”, kas paredz saskaņot likuma „Par uzņēmumu ienākuma nodokli” normas ar jauno valsts atbalsta regulējumu, kas noteikts Eiropas Komisijas 2014.gada 17.jūnija Regulā (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (dokuments attiecas uz EEZ un publicēts Eiropas Savienības Oficiālajā vēstnesī L187/1, 26.06.2014) (turpmāk – Komisijas Regula Nr.651/2014). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2013.gada 6.novembrī pieņēma grozījumus likumā „Par uzņēmumu ienākuma nodokli”, kas cita starpā paredzēja pagarināt likuma 17.2 pantā noteiktās valsts atbalsta programmas „Nodokļa atlaide par atbalstāmo investīciju projekta ietvaros veiktajiem sākotnējiem ilgtermiņa ieguldījumiem” līdz 2020.gada 31.decembrim, vienlaikus palielinot atbalstāmo investīciju projekta ietvaros veikto sākotnējo ilgtermiņa ieguldījumu minimālo slieksni līdz 10 milj. *euro*. Minētā valsts atbalsta programma tika izstrādāta saskaņā ar Eiropas Komisijas 2008.gada 6.augusta Regulu (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Dokuments attiecas uz EEZ) (turpmāk – Komisijas Regula Nr.800/2008), kas bija spēkā līdz 2014.gada 30.jūnijam. 2014.gada 1.jūlijā stājās spēkā jaunā Komisijas Regula Nr.651/2014, kas aizstāj Komisijas Regulu Nr.800/2008 un nosaka valsts atbalsta piemērošanas nosacījumus.  Kārtību, kādā iesniedzams un vērtējams investīciju projekta pieteikums atbalstāmo investīciju projekta statusa iegūšanai, piemērojami nosacījumi nodokļa atlaides apvienošanai ar citu atbalstu, kā arī tiek sniegta informācija Ekonomikas ministrijai par projekta īstenošanu ir noteikta Noteikumos Nr.78, kuros ir ietvertas normas no likuma „Par uzņēmumu ienākuma nodokli” un Komisijas Regulas Nr.800/2008, cita starpā paredzot, ka investīciju projekta pieteikumus atbalstāmo investīciju projekta statusa iegūšanai, kas dod tiesības pēc projekta īstenošanas piemērot likumā „Par uzņēmumu ienākuma nodokli” 17.2 pantā noteikto uzņēmumu ienākuma nodokļa atlaidi, var iesniegt Ekonomikas ministrijā līdz 2014.gada 31.martam.  Ņemot vērā, ka 2014.gada 1.jūlijā stājās spēkā Komisijas Regula Nr.651/2014, kas nosaka jaunos nosacījumus valsts atbalsta piemērošanai, Saeima 2014.gada 4.decembrī pieņēma grozījumus likumā „Par uzņēmumu ienākuma nodokli”, saskaņojot likuma normas ar jauno valsts atbalsta regulējumu.  Noteikumu projekts ir izstrādāts, lai saskaņotu Noteikumu Nr.78 regulējumu ar likuma „Par uzņēmumu ienākuma nodokli” un Komisijas Regulas Nr.651/2014 normām un dotu iespēju komersantiem iesniegt projekta pieteikumus atbalstāmo investīciju projekta statusa iegūšanai līdz 2020.gada 1.oktobrim.  Sakarā ar to, ka nepieciešamo grozījumu apjoms spēkā esošajā tiesību aktā pārsniedz 50%, Noteikumu projekts paredz Noteikumus Nr.78 izteikt jaunā redakcijā.  Noteikumu projekta veiktas sekojošas izmaiņas:   1. Noteikumu projekts precizē jomas, kuras tiek regulētas ar Ministru kabineta noteikumiem, atbilstoši 2014.gada 4.decembrī pieņemtajiem grozījumiem likumā „Par uzņēmumu ienākuma nodokli””, proti, turpmāk Ministru kabineta noteikumi noteiks arī kārtību, kādā piemērojami nosacījumi nodokļa atlaides piemērošanai (Noteikumu projekta 1.punkts); 2. noteikts, ka projekta pieteikumu var iesniegt ne tikai komercsabiedrības, bet visi likuma „Par uzņēmumu ienākuma nodokli” 2.panta pirmās daļas 1.punktā minētie saimnieciskās darbības veicēji un ārvalstu komercsabiedrības, kuras reģistrētas Latvijā kā nodokļu maksātāji (Noteikumu projekta 2.punkts); 3. precizēta nodokļa atlaides piemērošanas un terminu lietošanas atsauce uz Komisijas Regulu Nr.651/2014 (Noteikumu projekta 3., 4. un 5.punkts); 4. ņemot vērā, ka Noteikumu projekta tekstā netiek lietots termins „lielais atbalstāmo investīciju projekts”, svītrota atsauce uz Komisijas Regulu Nr.800/2008; 5. Noteikumu projekts papildināts ar normu, kas izriet no Komisijas Regulas Nr.651/2014 1.panta trešā punkta pēdējā teikuma, proti, komersantiem, kas vēlēsies piemērot nodokļa atlaidi, projekta īstenošanas laikā būs jānodala sākotnējo ilgtermiņa ieguldījumu izmaksas un atbalstāmās nozares finanšu plūsma no neatbalstāmo nozaru ieguldījumu izmaksām un finanšu plūsmas (Noteikumu projekta 6.punkts); 6. Noteikumu projekts paredz svītrot Noteikumu Nr.78 7. un 9.punktu, jo minētais regulējums turpmāk būs noteikts likumā „Par uzņēmumu ienākuma nodokli”; 7. ņemot vērā, ka Komisijas Regula Nr.651/2014 nenosaka pienākumu lielajiem komersantiem pamatot nodokļa atlaides stimulējošo ietekmi, no Noteikumiem Nr.78 svītrots 8.punkts; 8. ņemot vērā, ka Noteikumu projekts paredz papildināt Noteikumus Nr.78 ar 5.pielikumu „biznesa plāna paraugs”, attiecīgi precizēta Ekonomikas ministrijā iesniedzamā informācija (Noteikumu projekta 7.2.1.apakšpunkts); 9. pagarināts projektu iesniegšanas termiņš līdz 2020.gada 1.oktobrim (Noteikumu projekta 14.punkts); 10. precizēta Noteikumu Nr.78 III.sadaļa „Piemērojamie nosacījumi nodokļa atlaides apvienošanai ar citu atbalstu”, redakcionāli mainot III.sadaļas struktūru, paredzot komersantam tiesības pirms Ministru kabineta lēmuma spēkā stāšanās lūgt noteikt mazāku nodokļa atlaides procentuālo apmēru nekā noteikts likumā „Par uzņēmumu ienākuma nodokli” 17.2 panta pirmajā daļā (praksē šādi gadījumi rodas, ja komersants, plānojot apvienot nodokļu atlaidi ar valsts papildu atbalstu, piemēram, projekta iesniedzējs vēlas saņemt maksimāli pieejamo finansējumu granta veidā un par atlikušo maksimālo reģionālā atbalsta intensitāti izmantot nodokļa atlaidi). (Noteikumu projekta 15.-18.punkts); 11. Noteikumu projekts paredz svītrot Noteikumu Nr.78 19., 20. un 21.punktu, jo minētais regulējums turpmāk būs noteikts likumā „Par uzņēmumu ienākuma nodokli”; 12. Līdzšinējā praksē konstatēts, ka atsevišķi projekta pieteikumi nav sagatavoti pietiekami kvalitatīvi, lai izvērtētu tā atbilstību Noteikumos Nr.78 3.pielikumā ietvertajiem kvalitātes kritērijiem. Projekta iesniedzējs ir prognozējis plānotos saimnieciskās darbības rādītājus, tomēr biznesa plānā nav ietverta informācija, kas pamatotu izteiktās prognozes, kā rezultātā Ekonomikas ministrija nevar veikt ticamu un kvalitatīvu projekta ietekmes izvērtējumu. Ievērojot minēto, Noteikumu projekts papildināts ar jaunu punktu, kas nosaka, ka gadījumā, ja pēc papildus informācijas iesniegšanas komisijas rīcībā vēl joprojām nav pietiekami daudz informācijas, lai izvērtētu projekta pieteikuma atbilstību kvalitātes kritērijiem, komisija attiecīgajā kvalitātes kritērijā piešķir zemāko vērtējumu (Noteikumu projekts 28.punkts); 13. Noteikumu projekts nosaka papildus gadījumus, kad komisijas projekta vērtēšanu neturpina, proti, gadījumā, ja projekta iesniedzējs pēc komisijas pieprasījuma neiesniedz projekta vērtēšanai nepieciešamo papildus informāciju, kā arī gadījumā, kad projekta iesniedzējs lūdz Ekonomikas ministriju pārtraukt projekta vērtēšanu (Noteikumu projekta 29.punkts); 14. lai samazinātu jautājumu izskatīšanas skaitu Ministru kabinetā, Noteikumu projekts nosaka, ka gadījumos, kad projekta ietvaros, kurā plānotās investīcijas ir virs 100 milj. *euro* un kura ietvaros uzņēmums vēlas saņemt nodokļu atlaidi arī summai, kas pārsniedz 100 milj. *euro*, Ekonomikas ministrija izskatīšanai Ministru Kabinetā virzītu Ministru kabineta rīkojuma projektu ar nosacījumu, ka projektu varēs uzsākt tikai pēc tam, kad Eiropas Komisija būs pieņēmusi lēmumu par atbalstāmo investīciju projekta saderīgumu ar Eiropas Savienības iekšējo tirgu (Noteikumu projekta 32.punkts); 15. lai samazinātu administratīvo slogu komersantiem, katru gadu gatavojot atskaites par iepriekšējā gadā veiktajiem sākotnējiem ilgtermiņa ieguldījumiem un to projekta īstenošanas gaitu atbilstoši Noteikumu Nr.78 4.pielikumam, Noteikumu projekts turpmāk paredz noteikt, ka informācija par veiktajiem sākotnējiem ilgtermiņa ieguldījumiem ir jāiesniedz vienu reizi, noslēdzot projekta īstenošanu. Savukārt informācija par projekta īstenošanas gaitu (projekta ietekme uz saimnieciskās darbības rādītājiem) ir jāiesniedz pēc projekta īstenošanas par projekta īstenošanas laiku kopumā, kā arī trīs gadus pēc projekta īstenošanas, sniedzot informāciju par iepriekšējo gadu (Noteikumu projekta 33.punkts); 16. Noteikumu projektā ir ietverta skaidrojošā informācija par Noteikumu Nr.78 4.pielikumā ietvertās informācijas sagatavošanu, kā arī kārtība, kādā Ekonomikas ministrija izvērtē minēto informāciju un sadarbojas ar Valsts ieņēmumu dienestam nodokļa atlaides piemērošanas uzraudzības pasākumu īstenošanā (Noteikumu projekta 34.-38.punkti); 17. Noteikumu projektā ir ietverta precizēta kārtība, kādā projekta iesniedzējs informē Ekonomikas ministriju par plānotajām projekta izmaiņām un Ekonomikas ministrija saskaņo būtiskas izmaiņas projektā (Noteikumu projekta 40.-43.punkti). Komisijas pienākums izvērtējot plānotās izmaiņas projektā ir pārliecināties, vai pēc plānoto izmaiņu veikšanas, projekta iesniedzējam vēl joprojām saglabājas tiesības piemērot nodokļa atlaidi, līdz ar to, lai atvieglotu projekta izmaiņu saskaņošanas procedūru, Noteikumu projekts paredz noteikt, ka projekta iesniedzējam ir jāinformē Ekonomikas ministrija par visām plānotajām izmaiņām projektā, bet jāsaskaņo ar Ekonomikas ministriju ir tikai tādas izmaiņas, kas negatīvi ietekmē projekta vērtējumu. Vienlaikus, ņemot vērā, ka Noteikumu projektā nav iespējams atrunāt visas iespējamās projekta izmaiņas, Noteikumu projekts paredz tiesības Ekonomikas ministrijai uzsākt projekta izmaiņu saskaņošanas procedūru arī gadījumos, kad projekta iesniedzēja ieskatā plānotās izmaiņas projektā neietekmē negatīvi projekta sākotnējo ietekmes izvērtējumu. Tāpat līdzšinējā praksē ir secināts, ka projekta iesniedzējam pēc Ministru kabineta lēmuma spēkā stāšanās rodas nepieciešamība vairākkārtīgi precizēt sākotnējo ilgtermiņa ieguldījumu summu un palielināt piemērojamo nodokļa atlaidi. Šādos gadījumos Ekonomikas ministrija plānotās izmaiņas projektā gatavoja apstiprināšanai Ministru kabinetā. Lai izvairītos no resursu un laikietilpīgas projekta izmaiņu saskaņošanas Ministru kabinetā, kā arī disciplinētu projekta iesniedzējus atbildīgi plānot projekta izmaksas, Noteikumu projekts paredz noteikt, ka papildus sākotnējo ilgtermiņa ieguldījumu izmaksas tiks uzskatītas par projekta neattiecināmajām izmaksām, par kurām nevarēs saņemt papildus nodokļa atlaidi. Turpmāk Ministru kabineta rīkojuma projektā par projekta apstiprināšanu tiks noteikta nodokļa atlaides maksimālā robeža, kas balstīta uz sākotnējā projektā plānotajām ieguldījumu izmaksām. 18. Atbilstoši spēkā esošajam regulējumam, Ministru kabinets šobrīd pieņem lēmumu par atbalstāmo investīciju projekta statusu piešķiršanu un tiesībām piemērot nodokļa atlaidi, balstoties uz Ekonomikas ministrijas veikto sākotnējo (potenciālo) investīciju projekta ietekmes izvērtējumu uz tautsaimniecību, kas ietver investīciju projekta izvērtēšanu atbilstoši Noteikumu Nr.78 3.pielikumā ietvertajiem kritērijiem. Vienlaikus Ministru kabineta rīkojuma projektā, ko Ekonomikas ministrija iesniedz izskatīšanai Ministru kabinetā, tiek ietverti nosacījumi investīciju projekta īstenošanai, proti, investīciju projekts ir jāīsteno, ievērojot likumā „Par uzņēmumu ienākuma nodokli” un Noteikumos Nr.78 ietvertās prasības. Lai potenciālajiem projekta iesniedzējiem nodrošinātu skaidrību par investīciju projekta īstenošanas nosacījumiem, Noteikumu projekts papildināts ar normām, kas skaidro, ka investīciju projekta atbilstība likuma „Par uzņēmumu ienākuma nodokli” un Noteikumos Nr.78 ietvertajām prasībām, ir jānodrošina arī pēc investīciju projekta īstenošanas. Vienlaikus, ņemot vērā, ka atbilstoši atbalsta programmas mērķim, nodokļa atlaide būtu jāpiešķir investīciju projektiem, kas nodrošina pozitīvu ietekmi uz valsts ekonomiku, kā arī to, ka Ministru kabinets lēmumu par atbalstāmo investīciju projekta statusa piešķiršanu pieņem, balstoties uz potenciālo investīciju projekta ietekmi uz valsts ekonomiku (Noteikumu Nr.78 3.pielikuma 3.punktā minēto kvalitātes kritēriju vērtējums tiek piešķirts, ņemot vērā projekta iesniedzēja prognozes par tā saimnieciskās darbības rādītājiem), būtiski ir pārliecināties, ka arī faktiskā investīciju projekta ietekme nodrošina pozitīvu ietekmi uz valsts ekonomiku. Ievērojot minēto, Noteikumu projekts papildināts ar normām, kas nosaka, ka arī otrajā gadā pēc projekta īstenošanas projekta iesniedzēja faktiskajiem saimnieciskās darbības Noteikumu Nr.78 3.pielikuma 3.punktā minētajos kvalitātes kritērijos ir jāiegūst vismaz minimālais punktu skaits. Kvalitātes kritēriju vērtēšanas (45 punkti) modelis paredz, ka projektu iesniedzēju, kuru saimnieciskie darbības rādītāji atbilstoši vērtēšanas kritērijiem iegūst vairāk par noteikto minimālo punktu skaita kopsummu (45), nodrošina augstāku attīstības tempu nekā vidēji tautsaimniecībā (Noteikumu projekta 44. un 45.punkts); 19. Noteikumu projekts papildināts ar jaunu normu, kas paredz pienākumu Ekonomikas ministrijai publicēt savā mājaslapā informāciju atbilstoši Komisijas Regulas Nr.651/2014 devītā panta 1., 2 un 4.punktam, kā arī nodrošināt šīs informācijas pieejamību 10 gadus, skaitot no attiecīgā Ministru kabineta lēmuma spēkā stāšanās dienas (Noteikumu projekta 46.punkts); 20. lai nodrošinātu iespēju komisijai pārliecināties par projekta iesniedzēja atbilstību noteiktai komercsabiedrības kategorijai (mazā (sīkā), vidējā vai lielā komercsabiedrība) Noteikumu Nr.78 1.pielikums papildināts ar prasību sniegt informāciju par projekta iesniedzēja partnerkomercsabiedrībām un saistītām komercsabiedrībām, kā arī projekta iesniedzēja akcionāriem (Noteikumu projekta 1.pielikuma 1.7. un 1.8.sadaļa); 21. ņemot vērā, ka kvalitātes kritēriju izvērtēšanai turpmāk tiks izmantoti saimnieciskās darbības rādītāji divus gadus pēc projekta īstenošanas, Noteikumu Nr.78 1.pielikuma 2.5. un 2.6.sadaļā samazināts plānoto saimnieciskās darbības rādītāju gadu skaits, par kuriem jāveic prognozes; 22. ņemot vērā, ka likumprojekts „Grozījumi likumā „Par uzņēmumu ienākuma nodokli”” paredz svītrot prasību Ekonomikas ministrijai veikt projekta, kuru sākotnējā ilgtermiņa ieguldījumu summa pārsniedz 50 milj. *euro*, ietekmes izvērtējumu uz konkurenci, no Noteikumu Nr.78 1.pielikuma 2.7.sadaļas izslēgta prasība projekta iesniedzējam sniegt informāciju par projekta ietekmi uz konkurenci, novērtējot tirgus daļas Eiropas Savienības un nacionālajā tirgū pirms un pēc projekta īstenošanas; 23. redakcionāli precizēta Noteikumu Nr.78 1.pielikuma 2.9.sadaļa, saskaņojot to ar likumprojektā „Grozījumi likumā „Par uzņēmumu ienākuma nodokli”” lietoto redakciju (likuma „Par uzņēmumu ienākuma nodokli” 17.2 panta ceturtās daļas 4.punkts); 24. ņemot vērā, ka Komisijas Regula Nr.651/2014 nenosaka pienākumu lielajām komercsabiedrībām pamatot nodokļa atlaides stimulējošo ietekmi, no Noteikumu Nr.78 1.pielikuma svītrota 2.11.sadaļa; 25. redakcionāli precizēts Noteikumu Nr.78 1.pielikuma 3.sadaļā ietvertais projekta iesniedzēja apliecinājums, kā arī nosakot, ka Noteikumu Nr.78 1.pielikuma 3.sadaļas 3.1.,3.2. un 3.3.apakšpunkti tiek apvienotā vienā 3.1.apakšpunktā. Papildus Noteikumu projekta 1.pielikuma 3.sadaļa papildināta ar jauniem apliecinājumiem – Noteikumu projekta 3.6.apakšpunkts, prasība apliecināt, ka projekta iesniedzējs divu taksācijas periodu laikā pirms taksācijas perioda, kurā Ministru kabinets ir pieņēmis lēmumu par projekta atbalstīšanu, nav beidzis to pašu vai līdzīgu darbību Eiropas Ekonomikas zonā un projekta iesniedzējam nav konkrēti plāni izbeigt šādu darbību divu taksācijas periodu laikā pēc taksācijas perioda, kurā projekts pabeigts, kā arī prasība apliecināt, ka gadījumā, ja projekta iesniedzējs darbojas nozarēs, kas nav minētas likuma „Par uzņēmumu ienākuma nodokli” 17.2 panta astotajā daļā, projekta iesniedzējs projekta īstenošanas laikā nodrošinās skaidri nodalītas sākotnējo ilgtermiņa ieguldījumu izmaksas un atbalstāmās nozares finanšu plūsmu; 26. redakcionāli precizēts Noteikumu Nr.78 2.pielikums, turpmāk lūdzot projekta iesniedzēju atsevišķi norādīt katras atbalsta programmas ieguldījumu pozīcijas, izmaksas, atbalsta intensitāti un kombinējamās ieguldījumu izmaksas; 27. precizēts Noteikumu Nr.78 3.pielikuma 1.1.kritērijs, nosakot, ka projektu var iesniegt likuma „Par uzņēmumu ienākuma nodokli” 2.panta pirmās daļas 1.punktā minētie saimnieciskās darbības veicēji un ārvalstu komercsabiedrības, kuras reģistrētas Latvijā kā nodokļu maksātāji (Noteikumu projekta 3.pielikuma 1.1.apakšpunkts); 28. Noteikumu Nr.78 3.pielikumā ietvertie atbilstības kritēriji papildināt ar jaunu kritēriju, kas paredz izvērtēt, vai sākotnējos ilgtermiņa ieguldījumos nav ietverti transportlīdzekļi, kuri saskaņā ar normatīvajiem aktiem satiksmes jomā ir paredzēti reģistrācijai Ceļu satiksmes drošības direkcijā vai Valsts tehniskās uzraudzības aģentūras Traktortehnikas reģistrā (likuma „Par uzņēmumu ienākuma nodokli” 17.2 panta 9.1 daļa) (Noteikumu projekta 3.pielikuma 1.3.apakšpunkts); 29. precizēts Noteikumu Nr.78 3.pielikuma 1.5.apakšpunktā ietvertais kritērijs, paredzot vērtēt, vai kopējā sākotnējo ilgtermiņa ieguldījumu summa tiks ieguldīta piecu gadu laikā, sākot no dienas, kurā Ekonomikas ministrijā ir saņemts atbalstāmo investīciju projekta pieteikums, bet ne vēlāk kā līdz 2025.gada 31.decembrim; 30. precizēts Noteikumu Nr.78 3.pielikuma 1.6.apakšpunktā ietvertais kritērijs, saskaņojot to ar likumā „Par uzņēmumu ienākuma nodokli” lietoto redakciju (likuma „Par uzņēmumu ienākuma nodokli” 17.2 panta ceturtās daļas 4.punkts) (Noteikumu projekta 3.pielikuma 1.7.apakšpunkts); 31. Noteikumu Nr.78 3.pielikuma 1.8-1.10.apakšpunktos ietvertie kritēriji, kas paredzēja vērtēt projekta iesniedzēja atbilstību grūtībās nonākuša komersanta pazīmēm, aizstāti ar Noteikumu projekta 3.pielikuma 1.9.apakšpunkta kritēriju, kas paredz vērtēt, vai projekta iesniedzējs neatbilst grūtībās nonākuša komersanta pazīmēm, kas noteiktas Komisijas regulas Nr.651/2014 otrā panta 18.punktā; 32. lai nodrošinātu, ka nodokļa atlaidi saņemtu investīciju projekti ar pozitīvu ietekmi uz valsts ekonomiku ir precizēti Noteikumu Nr.78 3.pielikuma 3.punktā ietvertie kvalitātes kritēriji un minimāli nepieciešamais punktu skaits:  * 3.2.apakšpunkta kvalitātes kritērijs – precizēta un aprakstīta pievienotās vērtības pieauguma aprēķināšanas formula, turpmāk paredzot vērtēt pievienotās vērtības pieaugumu**,** salīdzinot otro gadu pēc investīciju projekta īstenošanas ar investīciju projekta īstenošanas uzsākšanas gadu; * 3.3.apakšpunkta kvalitātes kritērijs – ņemot vērā, ka sākot no 2013.gada 1.janvāra vairs nepastāv īpaši atbalstāmās teritorijas, precizēts 3.3.apakšpunkta kritērijs, paredzot, ka turpmāk vislielāko punktu skaitu varēs iegūt, ja projekts tiks īstenots Latgales plānošanas reģionā; * 3.4.apakšpunkta kvalitātes kritērijs – precizēts periods, kurā tiek vērtēts darba vietu skaita pieaugums, kā arī samazināts nepieciešamais jauno darba vietu skaits, lai saņemtu maksimālo punktu skaitu; * 3.6.apakšpunkta kvalitātes kritērijs - precizēta un aprakstīta darbaspēka nodokļu apjoma pieauguma aprēķināšanas formula, pieaugumu vērtējot projekta īstenošanas laikā un nākamajos **divos** gados pēc projekta īstenošanas; * 3.8.apakšpunkta kvalitātes kritērijs - precizēta un aprakstīta neto apgrozījuma pieauguma aprēķināšanas formula, turpmāk paredzot vērtēt pievienotās vērtības pieaugumu trīs gados pēc projekta īstenošanas; * 3.9.apakšpunkta kvalitātes kritērijs – eksporta pieauguma vērtēšanas kritērijs aizstāts ar eksporta īpatsvara vērtēšanas apgrozījums, nodrošinot iespēju vairāk punktus saņemt tiem projektiem un uzņēmumiem, kuru projekts ir vērsts uz eksportu un tā tirgus paplašināšanu; * ņemot vērā veiktās izmaiņas kvalitātes kritērijos, minimālo punktu kopsumma ir palielināta no 35 līdz 45 punktiem.  1. redakcionāli precizēts Noteikumu Nr.78 4.pielikums atbilstoši Noteikumu projekta 33. un 34.punktam; 2. Noteikumi Nr.78 papildināti ar 5.pielikumu, kurā ietverts biznesa plāna paraugs; 3. veikti citi redakcionāli precizējumi. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs uzņēmumu ienākuma nodokļa maksātājus, kuri veic vai plāno veikt atbalstāmo investīciju projekta ietvaros sākotnējos ilgtermiņa ieguldījumus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz pagarināt projektu iesniegšanas termiņu līdz 2020.gada 1.oktobrim atbalstāmo investīciju projekta statusa iegūšanai, kas dod tiesības piemērot nodokļa atlaidi, līdz ar to paredzama pozitīva ietekme uz uzņēmumu ienākuma nodokļa maksātāju ieguldījumu apjomu uzņēmējdarbības attīstības veicināšanai. Paredzams, ka samazināsies administratīvais slogs tiem uzņēmumu ienākuma nodokļa maksātājiem, kas būs saņēmuši pozitīvu Ministru kabineta lēmumu atbalstāmo investīciju projektu īstenošanai. Noteikumu projekts paredz noteikt, ka turpmāk informācija par veiktajiem sākotnējiem ilgtermiņa ieguldījumiem ir jāiesniedz vienu reizi, noslēdzot projekta īstenošanu. Savukārt informācija par projekta īstenošanas gaitu (projekta ietekme uz saimnieciskās darbības rādītājiem) ir jāiesniedz pēc projekta īstenošanas par projekta īstenošanas laiku kopumā, kā arī trīs gadus pēc projekta īstenošanas, sniedzot informāciju par iepriekšējo gadu. Iepriekš projekta iesniedzējam informācija par veiktajiem sākotnējiem ilgtermiņa ieguldījumiem un projekta īstenošanas gaitu bija jāsniedz katru gadu līdz brīdim, kad nodokļa atlaide ir izmantota pilnībā, bet ne ilgāk kā 16 taksācijas gadus.  Noteikumu projekts ietver normas, kas sīkāk paskaidro kārtību, kādā Ekonomikas ministrijas un Valsts ieņēmumu dienesta īsteno Ministru kabineta rīkojumos noteiktos pienākumus uzraudzīt investīciju projektu īstenošanu un nodokļa atlaides piemērošanu, līdz ar to institūcijām noteikumu projekta tiesiskais regulējums institūciju tiesības un pienākumus nemaina. |
| 3. | Administratīvo izmaksu monetārs novērtējums | Administratīvo izmaksu samazinājums uzņēmumu ienākuma nodokļa maksātājam gada laikā nepārsniegs 2000 *euro*. |
| 4. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (dokuments attiecas uz EEZ) (turpmāk – Komisijas Regula Nr.651/2014).  Komisijas Regulas Nr.651/2014 normu prasības ir piemērojamas attiecībā uz atbalstāmo investīciju projektiem, par kuriem Ministru kabinets ir pieņēmis lēmumu sākot ar 2014.gada 1.jūliju. |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar. |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Komisijas Regula Nr.651/2014. | | | |
| A | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.651/2014 1.pielikuma 2.pants | Noteikumu projekta 4.punkts | | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 2. panta 24.punkts | Noteikumu projekta 5.punkts | | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 1.panta 3.punkta otrā daļa | Noteikumu projekta 6.punkts | | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 9.panta panta 1., 2. un 4. punkts | Noteikumu projekta 43.punkts | | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 1.panta 2.punkta „a” apakšpunkts | Noteikumu projekta 44.punkts | | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 I.pielikums | Noteikumu projekta 1.pielikuma 1.7.apakšpunkts | | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 2.panta 18.punkts | Noteikumu projekta 1.pielikuma 3.sadaļas 3.1.apakšpunkts | | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 I.pielikums | Noteikumu projekta 1.pielikuma 3.sadaļas 3.5.apakšpunkts | | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 2.panta 50.punkts | Noteikumu projekta 1.pielikuma 3.sadaļas 3.8.apakšpunkts | | Tiek ieviestas pilnībā. | Netiek ieviestas stingrākas prasības |
| Komisijas Regulas Nr.651/2014 14.panta 7.punkts | Noteikumu projekta 3.pielikuma 1.7.apakšpunkts | | Tiek ieviestas pilnībā. | Netiek ieviestas stingrākas prasības. |
| Komisijas Regulas Nr.651/2014 2.panta 18.punkts. | Noteikumu projekta 3.pielikuma 1.9.apakšpunkts | |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projektā ir iekļautas prasības, kas izriet no Komisijas Regulas Nr.651/2014 un kuras ir obligāti ievērojamas, lai piemērotu likuma „Par uzņēmumu ienākuma nodokli” 17.2 pantā noteikto uzņēmuma ienākuma nodokļa atlaidi. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projektā ir ievērotas Komisijas Regulas Nr.651/2014 normas.  Saskaņa ar Komisijas regulas Nr.651/2014 3.pantu grozījumi ir atbrīvoti no paziņošanas Eiropas Komisijai, bet ir jāievēro Komisijas Regulas Nr.651/2014 9. un 11.pantā noteiktās prasības informācijas publiskošanai un kopsavilkuma informācijas nosūtīšanai Eiropas Komisijai. Ekonomikas ministrija 20 darba dienu laikā pēc likumprojekta „Grozījumi likumā „Par uzņēmumu ienākuma nodokli”” pieņemšanas nosūtīs kopsavilkuma informāciju Eiropas Komisijai. | | | |
| Cita informācija | Nav | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar. | | |
| A | | B | C | A |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei |
| Projekts šo jomu neskar. | | Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. | | |
| Cita informācija | | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību, Noteikumu projekts 2014.gada 13.novembrī tika publicēts Ekonomikas ministrijas mājas lapā. Tāpat informācija par Noteikumu projektu tika nosūtīta Latvijas Tirdzniecības un rūpniecības kamerai.  Pēc Noteikumu projekta apstiprināšanas Ministru kabinetā, Ekonomikas ministrija sagatavos attiecīgu preses ziņu, kā arī Ministru kabineta noteikumi Nr.78 tiks publicēti oficiālajā izdevumā „Latvijas Vēstnesis”. |
| 2. | Sabiedrības līdzdalība projekta izstrādē | Informācija par Noteikumu projektu ir publicēta Ekonomikas ministrijas mājas lapas sadaļas „Sabiedrības līdzdalība” apakšsadaļā „Diskusiju dokumenti”, līdz ar to sabiedrībai ir nodrošinātas iespējas līdzdarboties Noteikumu projekta izstrādē, rakstiski sniedzot viedokli par tiesību akta projektu tā izstrādes stadijā.  Tāpat sabiedrībai ir iespēja līdzdarboties Noteikumu projekta izstrādē, sagatavojot atzinumu tiesību akta projektam pirms lēmuma pieņemšanas lēmējinstitūcijas noteiktajā kārtībā Valsts sekretāru sanāksmē izsludinātam tiesību akta projektam atbilstoši Ministru kabineta iekšējo kārtību un darbību reglamentējošiem normatīvajiem aktiem. |
| 3. | Sabiedrības līdzdalības rezultāti | Līdz 2015.gada 10.februārim no sabiedrības pārstāvjiem nav saņemti priekšlikumi Noteikumu projekta pilnveidošanai. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ekonomikas ministrija turpmāk savā mājaslapā būs jāpublicē informācija atbilstoši Komisijas Regulas Nr.651/2014 devītā panta 1. un 4. punktam, kā arī jānodrošina šīs informācijas pieejamība 10 gadus, skaitot no likuma „Par uzņēmumu ienākuma nodokli” 17.2 panta ceturtās daļas 6.punktā minētā Ministru kabineta lēmuma spēkā stāšanās dienas.  Noteikumu projekts precizē un skaidro kārtību, kādā Ekonomikas ministrijas sadarbojas ar Valsts ieņēmumu dienestu projektu un nodokļa atlaides uzraudzībā, līdz ar to Noteikumu projekts neietekmē Valsts ieņēmumu dienesta funkcijas. |
| 3. | Cita informācija | Noteikumu projekts nosaka ekonomikas ministra izveidotās komisijas pilnvaru apjomu, kurā ietilpst investīciju projektu izvērtēšanas komisijas pamatuzdevums vērtēt iesniegto projekta pieteikumu saturu atbilstoši noteikumu projektā iekļautajiem atbilstības, administratīvajiem un kvalitātes kritērijiem. Neskatoties uz apstākli, ka Ministru kabinets izdod lēmumu par projekta atbalstīšanu (vai atteikumu to darīt), faktiskā uzraudzības un kontroles funkcija attiecībā uz pretendenta atbilstību valsts atbalsta programmai ir uzticēta komisijai, kuras lēmumi ir pamats Ekonomikas ministrijai sagatavot labvēlīgu vai nelabvēlīgu administratīvā akta (Ministru kabineta rīkojuma) projektu. Vienlaikus investīciju projektu izvērtēšanas komisijas locekļu vērtējums ietekmē pretendentu (tā finanšu stāvokli), t.i., iespēju saņemt nodokļu atvieglojumu. Tādējādi komisija pēc būtības netieši lemj par rīcību ar valsts finanšu līdzekļiem, kas atbilst likuma „Par interešu konflikta novēršanu valsts amatpersonu darbībā” 4.panta otrajai daļai, un šā iemesla dēļ visi komisijas locekļi ir uzskatāmi par valsts amatpersonām.  Pamatojoties uz likuma „Par interešu konflikta novēršanu valsts amatpersonu darbībā” 20.panta piekto daļu, Ekonomikas ministrijas valsts sekretārs iesniegs Valsts ieņēmumu dienestā Investīciju projektu izvērtēšanas komisijas sastāva sarakstu un tā grozījumus. |

*Anotācijas III, IV sadaļa – projekts šīs jomas neskar*

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

27.04.2015. 14:29

4048

E.Fernāts

67013053

[Edmunds.Fernats@em.gov.lv](mailto:Edmunds.Fernats@em.gov.lv)